́ще бы внима́лъ и во все́мъ совѣ́товался съ кѣ́млибо иску́снымъ, и припа́далъ бы къ бг҃у чи́стою моли́твою, подоба́ющею дѣ́ятельному, внегда̀ собра́ти у́мъ сво́й ѿ всѣ́хъ, я̀же ви́дѣ, илѝ слы́ша къ па́мяти бж҃іей, и иска́лъ бы то́чію во́ли бж҃іей бы́ти во всѣ́хъ начина́ніяхъ и разумѣ́ніяхъ свои́хъ:а́ще же нѝ, и́мать прельсти́тися, внегда̀ мнѣ́ти я́кѡ у́зритъ явле́ніе нѣ́коегѡ ѿ ст҃ы́хъ а́гг҃лъ, илѝ хрс̑то́во, не разумѣва́я, я́кѡ хотя́й ви́дѣти хрс̑та̀, не ѿ внѣ̀ до́лженъ иска́ти, но вну́трь себѐ подража́ніемъ єгѡ̀ житію̀, є́же имѣ̀ въ мі́рѣ, и є́же бы́ти тѣ́ломъ и душе́ю безгрѣ́шну, я́коже и хрс̑то́съ, и у́мъ имѣ́ти ѡ хрс̑тѣ̀ разумѣ́ющъ при́снѡ